Fyri høvuðpínu kann ein taka pínutablettir, ið innihalda Paracetamol. Børn kunnu eisini fáa Paracetamol, men best er at tosa við lækna um tað. Pínustillandi til børn fæst í tablettum, smeltitablettum, upploysiligum tablettum, sevju ella stikkpillarum. Summi fylgja ymiskum ráðum, sum t. d. at drekka kamillute, eta C-vitaminir, Echinamindropar og hvítleyk og halda tað hjálpa. Tó væntar ávikavist skjalprógvan fyri okkurt av hesum ella er tað ikki eintýðugt skjalaprógvað. Á apotekinum geva vit ráð um, hvør heilivágur hóskar best til tín. Koppseting Hjá frískum børnum, ungum og miðaldrandi er sjúkan ofta ódrúgv. Men hjá eldri fólki yvir 65 ár og fólki í vanda fyri at fáa eftirsjúku av beinkríminum, eitt nú tey, ið hava sukur-, hjarta-, lungna-ella nýrasjúku, kann krímsjúka verða lívshættislig. Tí eiga fólk í hesum vandabólkum at fara til lækna at verða koppsett fyri krím hvørt heyst, umleið í oktober, áðrenn krímárstíðin byrjar. Koppseting fyri krím kann fyribyrgja, og um fólk kortini fáa krím, lættir koppsetingin munandi um sjúkueyðkennini. Koppsetingin virkar í umleið 6-12 mánaðir og byrjar at virka umleið 2-3 vikur eftir koppsetingina. Snýs tær við pappírsklútum og bein teir burtur beinanvegin Hosta í ein pappírsklút ella í handarkrikan Vaska hendur ofta Tak ikki í hondina á øðrum. Nýt sóttreinsandi evni, so sum Alcogel ® Far til lækna Sjúkueyðkennini av krími hvørva sum oftast eftir einari viku ella so, og tá er ikki neyðugt at fara til lækna. Um sjúkueyðkennini vara í meira enn eina viku, og um ein fær fepur, ella um ein afturvendandi hevur krím, eigur ein at fara til lækna at verða kannað/ur nærri.